Fredag eftermiddag mistede en 94-årig cyklist livet, da han pludselig væltede ud foran en bil.

Manden cyklede meget langsomt afsted på en cykelsti på gaden Ved Stranden i Aalborg, da han pludselig væltede ud på kørebanen. En ung mandlig bilist, der kom kørende i samme øjeblik, havde ingen chance for at undgå at køre ind i den 94-årige. Manden var død ved ankomsten til sygehuset. De pårørende er underrettet.